Diari Oficial de la Generalitat Valenciana


Sumari del DOGV 7091, del 19-08-2013 (2013/8411)

ORDE 14/2013, de 2 d'agost, de la Conselleria de Benestar Social, per la qual es convoquen beques per a la realització de cursos d'idiomes durant l'any 2013 per a jóvens residents a la Comunitat Valenciana.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7091

Data del DOGV
:   19-08-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/8411


Data del document
:   02-08-2013

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * ajuda pública

ORDE 14/2013, de 2 d'agost, de la Conselleria de Benestar Social, per la qual es convoquen beques per a la realització de cursos d'idiomes durant l'any 2013 per a jóvens residents a la Comunitat Valenciana. [2013/8411]  
La Conselleria de Benestar Social estima necessari facilitar a la joventut el coneixement d'idiomes, a fi d'afavorir la seua formació i inserció sociolaboral i fomentar la seua mobilitat, especialment en l'àmbit de la Unió Europea. El coneixement d'altres idiomes és important per a afavorir el desenrotllament integral dels jóvens i contribuir al seu respecte per la diversitat cultural, així com facilitar la seua inserció laboral i social.   
Les beques per a l'estada i realització de cursos d'idiomes convocades per a l'any 2013, permetran els estudiants que estiguen en les condicions que determina esta convocatòria, el perfeccionament de l'idioma anglés alhora que pretén ser un complement per a aconseguir una major fluïdesa en l'idioma que s'estudia i tindre un valor formatiu, al posar els estudiants en contacte amb altres cultures.  
  
Els mateixos jóvens, en funció dels seus estudis, triaran el lloc de realització dels cursos, entre les possibilitats que oferix l'Institut Valencià de la Joventut.Generalitat Jove a través de Turivaj.  
La present convocatòria es regix pel que disposa el Decret 132/2009, de 4 de setembre, del Consell, pel qual es regula la concessió de beques.  
Per això, en virtut de les atribucions que em conferix l'article 28 de la Llei 5/1983, de 30 de desembre, del Consell de la Generalitat Valenciana i d'acord amb el que establix l'article 47.11 del Decret Legislatiu de 26 de juny de 1991, del Consell, pel qual s'aprova el text refós de la Llei d'Hisenda Pública de la Generalitat Valenciana,  
  
  
ORDENE  
  
Primer  
Convocar beques per a la realització de cursos d'idiomes durant l'any 2013 i aprovar les bases generals que han de regir la dita convocatòria, que s'inclouen com a annex I, així com el model de sol·licitud, que figura com a annex II de la present orde.  
  
Segon  
Les beques que regula esta orde seran finançades amb càrrec al pressupost de gastos de l'IVAJ.GVA JOVE per a 2013, línia de subvenció SE000030, del capítol IV, per un import màxim de 60.000 euros.   
  
Tercer  
El director general de la Joventut i de l'Institut Valencià de la Joventut.Generalitat Jove és l'òrgan competent per a la resolució d'esta convocatòria.  
  
  
DISPOSICIÓ ADDICIONAL   
  
Única  
Les ajudes concedides per mitjà d'esta orde no cal que es notifiquen a la Comissió Europea, per no reunir tots els requisits de l'apartat 1 de l'article 107 del Tractat del Funcionament de la Unió Europea, atés que els beneficiaris finals de la subvenció són persones físiques.  
  
  
  
DISPOSICIONS FINALS  
  
Primera  
El director general de la Joventut i de l'Institut Valencià de la Joventut.Generalitat Jove queda autoritzat perquè, en l'àmbit de les seues competències, adopte les mesures i les instruccions necessàries per al desplegament i aplicació d'esta orde.  
Segona  
La present orde entrarà en vigor l'endemà de la publicació en el Diari Oficial de la Comunitat Valenciana.   
  
Tercera  
Contra esta orde, que esgota la via administrativa, podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació en el Diari Oficial de la Comunitat Valenciana, d'acord amb el que establix la Llei 29/1998, de 13 de juliol, Reguladora de la Jurisdicció Contenciosa Administrativa.  
Potestativament, es pot interposar recurs de reposició davant de la Conselleria de Benestar Social, en el termini d'un mes comptat a partir de l'endemà de la publicació d'esta orde, segons el que preveu la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 2 d'agost de 2013  
  
La consellera de Benestar Social,  
ASUNCIÓN SÁNCHEZ ZAPLANA  
  
  
ANNEX I  
  
Bases de la convocatòria  
  
Primera. Convocatòria  
1. Es convoquen 75 beques per a la realització de cursos d'idiomes durant l'any 2013 al Regne Unit i Irlanda.  
2. Les beques estan dirigides a jóvens residents a la Comunitat Valenciana, que hagen finalitzat en el curs 2012-2013 estudis universitaris o formació professional de grau superior en els centres de la Comunitat Valenciana i que estiguen matriculats en 2012-2013, en cursos de nivell intermedi o avançat d'anglés, o que hagen obtingut el certificat de nivell avançat en eixe idioma en el curs acadèmic 2011-2012 en les escoles oficials d'idiomes de la Comunitat Valenciana.  
3. Les beques consistiran en el fet que l'IVAJ.GVA JOVE es farà càrrec del pagament de fins a un 90 % de l'import del curs sense que puga superar, en cap cas, la quantitat de 800 €.   
4. El curs d'idiomes objecte de la beca ha de reunir les condicions següents:   
4.1. Estar inclòs en la relació de cursos d'idiomes que oferta l'IVAJ.GVA JOVE, a través de Turivaj per a esta convocatòria.  
4.2. Tindre una duració de dos setmanes i un nombre mínim de 15 hores de classe o de 20 lliçons setmanals.   
5. Aniran a càrrec dels beneficiaris els gastos del viatge al país de destinació, els de transport des del seu domicili fins al lloc de realització del curs i qualsevol altre gasto que no estiga expressament inclòs en les condicions del curs seleccionat.  
  
Segona. Requisits dels sol·licitants  
1. Podran sol·licitar estes beques els jóvens que complisquen els requisits següents:  
1.1. Residir a la Comunitat Valenciana.  
1.2. Tindre 18 anys complits i no haver-ne complit 31.  
1.3. Haver finalitzat en 2013 els estudis universitaris en les universitats que integren el Sistema Universitari Valencià, o haver obtingut el grau superior de Formació Professional en centres de la Comunitat Valenciana.   
1.4. Haver obtingut l'any acadèmic 2011-2012 el Certificat de Nivell Avançat d'Anglés, o bé estar cursant durant el curs acadèmic 2012-2013 primer o segon curs de nivell intermedi o avançat d'anglés.   
  
2. Les persones sol·licitants han de reunir tots els requisits fixats en la data de finalització del termini de presentació de les sol·licituds.  
  
Tercera. Sol·licituds i documentació  
1. Cada sol·licitant haurà de presentar, degudament omplit, un únic imprés de sol·licitud, segons el model que figura en l'annex II.   
2. L'imprés normalitzat de sol·licitud també estarà a disposició de les persones que els sol·liciten a les seus de l'IVAJ.GVA JOVE a Alacant (rambla Méndez Núñez, 41, 03908), Castelló (carrer dels Orfebres Santalínea, 2, 12543) i València (carrer de l'Hospital, 11 46503 i carrer Guàrdia Civil 21, 46379), o bé s'hi podrà accedir a través de la web de l'IVAJ.GVA JOVE ().  
3. Junt amb la sol·licitud, haurà d'aportar-se la documentació següent:  
3.1. Autorització expressa a l'IVAJ.GVA JOVE, inclosa en l'apartat D de la sol·licitud, perquè este comprove les dades d'identitat i residència del sol·licitant per mitjà del sistema de verificació de dades d'identitat, segons establix el Decret 165/2010, de 8 d'octubre, del Consell.   
  
No obstant això, si, de la comprovació efectuada, hi ha alguna discordança amb les dades facilitades per la persona interessada, l'òrgan instructor estarà facultat per a realitzar les actuacions procedents per a aclarir-la.  
Si el sol·licitant no dóna el seu consentiment, haurà d'aportar fotocòpia compulsada del document nacional d'identitat, passaport o número d'identificació d'estranger, segons siga procedent, i del certificat d'empadronament,  
3.2. Certificat oficial expedit per la Secretaria de l'Escola Oficial d'Idiomes on haja obtingut la titulació corresponent o aprovat el curs que es tracte, així com la documentació justificativa d'estar matriculat, si és el cas, en algun dels cursos del nivell intermedi o avançat.  
  
3.3. Acreditació acadèmica:  
a) Jóvens que hagen finalitzat estudis universitaris:   
Certificat d'haver superat els estudis universitaris en les universitats que integren el Sistema Universitari Valencià o fotocòpia compulsada del depòsit del títol.   
b) Jóvens que hagen finalitzat la formació professional de grau superior.   
Certificat d'haver finalitzat els cursos de formació professional de grau superior en els centres de la Comunitat Valenciana expedit pel centre corresponent.  
4. Als efectes del desempat, si és el cas, s'haurà d'aportar la còpia compulsada del certificat oficial de coneixement del valencià expedit per la Junta Qualificadora de Coneixements del Valencià.  
  
Tota la documentació sol·licitada en els apartats anteriors que no siga original haurà de ser compulsada. En cas contrari, es tindrà per no presentada, previ requeriment d'esmena, d'acord amb el que establix la base quinta de la present orde.  
  
Quarta. Presentació de sol·licituds  
1. El termini de presentació de sol·licituds serà de 15 dies hàbils comptats a partir de l'endemà a aquell en què tinga lloc la publicació de la present orde en el Diari Oficial de la Comunitat Valenciana. L'incompliment d'este termini determinarà la no-admissió de la sol·licitud.  
  
2. Les sol·licituds, dirigides a l'Institut Valencià de la Joventut.Generalitat Jove, es poden presentar en el Registre General de l'IVAJ.GVA JOVE a València (carrer de l'Hospital, 11, 46860 i carrer Guàrdia Civil, 21 46168), en els registres de les unitats territorials de l'IVAJ.GVA JOVE a Alacant (rambla Méndez Núñez, 41, 03348) i Castelló (carrer dels Orfebres Santalínea, 2, 12036), i en tots aquells llocs previstos en l'article 38.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.   
3. En cas d'enviament per correu certificat, la presentació de la documentació en l'oficina de correus corresponent s'ha de fer d'acord amb el que disposa l'article 31 del Reial Decret 1829/1999, de 3 de desembre, en sobre obert, a fi que l'exemplar destinat a l'IVAJ.GVA JOVE siga datat i segellat abans de ser certificat. En el cas que la sol·licitud no estiga datada i segellada per l'oficina de correus corresponent, s'entendrà com a data vàlida de presentació aquella en què tinga entrada en el Registre de l'Institut Valencià de la Joventut.Generalitat Jove.  
  
  
  
  
Quinta. Tramitació i esmena  
1. La instrucció del procediment correspondrà al Servici de Gestió i Planificació de Programes de l'Institut Valencià de la Joventut.Generalitat Jove, que, en qualsevol moment, podrà demanar de la persona sol·licitant l'aportació addicional d'aquells documents o dades aclaridores que es consideren necessàries per a l'examen de la sol·licitud presentada.  
2. Quan les sol·licituds presentades dins del termini d'esta convocatòria, no reunisquen els requisits exigits o no aporten tota la documentació relacionada en la base tercera, les persones interessades seran requerides perquè, de conformitat amb l'article 71 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en el termini de 10 dies, esmenen i presenten els documents sol·licitats; en cas contrari, es considerarà que desistixen de la seua sol·licitud, prèvia resolució, que haurà de ser dictada en els termes que preveu l'article 42 de l'esmentada Llei.  
  
3. Els documents sol·licitats ?originals o còpies degudament compulsades- es presentaran en els llocs i en la forma que s'indica en els punts 2 i 3 de la base quarta.   
  
Sexta. Exclusions i incompatibilitats  
1. Quedaran desestimades les sol·licituds d'aquelles persones que no complisquen els requisits inclosos en la base segona.   
2. No podran accedir a estes beques les persones que hagen disfrutat d'alguna beca d'idiomes en l'estranger concedida per la Generalitat o per altres administracions públiques per a l'estudi del mateix idioma en 2013.   
Durant l'any 2013 serà incompatible el gaudi d'una altra beca de característiques semblants a les oferides en la present convocatòria. A l'efecte, l'Institut Valencià de la Joventut.Generalitat Jove es reserva la facultat de contrastar les dades aportades per cada sol·licitant, amb les que estiguen en poder de les administracions públiques.  
3. En el cas que es detecte, en qualsevol moment del procediment, falsedat en les dades de la persona sol·licitant o en la documentació aportada, es procedirà a la revocació de la beca. Si esta ja ha sigut disfrutada, l'import de la beca concedida serà reclamat i s'iniciaran les accions que es consideren oportunes, de conformitat amb el que preveu la normativa vigent.  
  
Sèptima. Valoració i puntuació de les sol·licituds  
1. La valoració del coneixement de l'idioma donarà lloc a les puntuacions següents:  
Certificat de Nivell Avançat: 10 punts  
Qualificació d'apte/a en el primer curs de Nivell Avançat: 8 punts  
  
Certificat de Nivell Intermedi: 6 punts  
Qualificació d'apte/a en el primer curs de Nivell Intermedi: 4 punts  
  
Certificat de Nivell Bàsic: 2 punts  
2. Si es produïxen empats, s'adjudicaran les beques segons els següents criteris, i per este orde:  
2.1. Estar en possessió del certificat expedit per la Junta Qualificadora de Coneixements de Valencià, valorant-se en primer lloc el certificat de grau superior, en segon lloc, el certificat de grau mitjà, en tercer lloc, el certificat de grau elemental i finalment el certificat de grau oral.  
  
2.2. L'orde alfabètic dels cognoms. La lletra d'inici des de la qual es comptarà per al desempat serà la que establisca la resolució de la Conselleria d'Hisenda i Administració Pública, per la qual es determina la lletra per a fixar l'orde d'intervenció dels aspirants a les proves selectives que se celebren durant l'any 2013 o, a falta d'això, la corresponent a l'any 2012.  
  
Octava. Comissió Avaluadora   
1. La Comissió Avaluadora per a l'estudi i valoració de les sol·licituds presentades, estarà integrada pels següents membres al servici de la Generalitat, adscrites a l'IVAJ.GVA JOVE:  
Presidenta: Blanca Castelló Peidró o persona en qui delegue.  
Vocals:  
- Silvia Albert Guardiola o persona en qui delegue.  
- M.ª José Rodrigo García o persona en qui delegue.  
Secretària: M.ª José Pla Olcina o persona en qui delegue.  
2. El règim jurídic que regularà esta comissió avaluadora serà el previst per als òrgans col·legiats en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
3. La comissió avaluadora actuarà d'acord amb els criteris de valoració i puntuació previstos en les bases d'esta convocatòria.  
4. La comissió avaluadora estudiarà i comprovarà les sol·licituds i elevarà el director general de la Joventut i de l'IVAJ.GVA JOVE, a través de l'òrgan instructor una proposta de resolució que contindrà una relació de les persones sol·licitants per a les quals es proposa la concessió de la beca, així com d'aquelles per a les quals es proposa la denegació de la subvenció sol·licitada, i en les conclusions hauran d'especificar una valoració dels criteris empleats en la distribució, d'acord amb el que preveu la base sèptima de la present orde.  
  
Novena. Adjudicació i publicació  
1. L'adjudicació de les beques es realitzarà, a la vista de la proposta de la Comissió Avaluadora, per resolució del director general de la Joventut i de l'IVAJ.GVA JOVE, la qual serà publicada en el DOCV als efectes previstos en els articles 59.6 i 60 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
2. Les beques s'adjudicaran per orde de puntuació, obtinguda d'acord amb el que indica la base sèptima.   
3. El termini màxim per a la resolució de la convocatòria i notificació corresponent serà d'un mes, comptat a partir de l'endemà a aquell en què finalitze el termini de presentació de les sol·licituds. Si transcorregut el dit termini no haguera recaigut una resolució expressa, les sol·licituds presentades podran entendre's desestimades, de conformitat amb el que disposa l'article 55 de la Llei 9/2001, de 27 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana. Tot això sense perjuí de l'obligació de resoldre i notificar establida en l'article 42.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Deu. Obligacions dels beneficiaris  
1. Les persones adjudicatàries de les beques estaran obligades a:  
1.1. Presentar en el registre d'entrada de l'IVAJ.GVA JOVE, en el termini de 5 dies a comptar des de l'endemà de la publicació de la resolució d'adjudicació de les beques en el Diari Oficial de la Comunitat Valenciana, la documentació següent:  
a) Comunicació escrita de l'acceptació de la beca, que es realitzarà en el model que, a l'efecte, figure com a annex a la resolució d'adjudicació.  
b) Justificant d'haver efectuat el pagament de 50 € en concepte de reserva del curs i que servirà com a pagament a compte.  
1.2. Realitzar l'activitat que ha motivat la concessió de la beca, en les condicions i terminis establits.  
1.3. Realitzar, si és el cas, els tràmits necessaris per a l'obtenció de visat o qualsevol altra documentació requerida en el país de destinació.  
  
1.4. Assumir totalment els gastos del viatge al país de destinació, de transport entre el seu domicili i el lloc de realització del curs i qualsevol altre gasto derivat de les activitats que pogueren dur a terme per iniciativa pròpia i que no estiguen incloses en el curs contractat (excursions, entrades a monuments o espectacles, etc.).  
1.5. Assumir els gastos que s'ocasionaren a l'IVAJ.GVA JOVE en cas de no realitzar l'activitat subvencionada, sense haver-ho comunicat prèviament en la forma i terminis establits en la base tretze.   
1.6. Comunicar a l'Institut Valencià de la Joventut.GVA JOVE la sol·licitud i la concessió d'ajudes, per a la mateixa finalitat, per part d'altres administracions o organismes públics.  
1.7. Complir les obligacions específiques d'esta convocatòria i aquelles que estiguen previstes per al règim de subvencions i ajudes públiques que siguen aplicables a la present orde, de conformitat amb el que disposa el Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, del Consell de la Generalitat Valenciana, i la resta de legislació concordant i d'aplicació.   
2. De no efectuar-se en el termini previst l'entrega de la documentació indicada en el punt 1.1, s'entendrà que es renuncia a la beca concedida, la qual s'adjudicarà a la persona corresponent de la llista d'espera.   
3. El incompliment de les anteriors obligacions podrà donar lloc a l'exigència de les responsabilitats que corresponguen, d'acord amb la legislació vigent i de forma especial amb el que disposa el títol VI del Text Refós de la Llei d'Hisenda Pública de la Generalitat Valenciana, aprovat per decret legislatiu de 26 de juny de 1991, del Consell de la Generalitat Valenciana.  
  
Onze. Pagament de les beques  
1. Complits els requisits previstos en l'apartat 1.1 de la base deu, l'IVAJ.GVA JOVE es farà càrrec del pagament del percentatge del 90 % del preu del curs, fins a un import màxim de 800 €, segons el que establix l'apartat 3 de la base primera.  
2. El import de la reserva de 50 € que s'indica en la base deu 1.1.b) es descomptarà del preu del curs, realitzant-se la liquidació corresponent en el moment de la confirmació de la reserva.  
  
Dotze. Justificació de l'activitat  
1. Les persones beneficiàries de les beques hauran de presentar, en el termini màxim de 15 dies des de la finalització del curs, la documentació original o còpia degudament confrontada, següent:  
1.1. Certificat acreditatiu d'haver realitzat amb aprofitament el curs corresponent, emés per l'entitat organitzadora.  
1.2. Breu memòria descriptiva de l'activitat realitzada.   
1.3. Qualsevol altra documentació que l'IVAJ.GVA JOVE considere necessària per a la verificació de la correcta realització de l'activitat objecte de la beca.   
2. La documentació indicada en el punt anterior haurà d'estar emesa en alguna de les llengües oficials de la Unió Europea.  
  
Tretze. Renúncies  
Per als supòsits en què la renúncia es produïsca, abans de l'inici de l'activitat, per causa de força major, accident o malaltia greu sobrevinguda del becari o familiar fins al segon grau de consanguinitat/afinitat degudament justificats, es reintegrarà la totalitat de l'import abonat.   
  
  
Catorze. Revocació de l'ajuda   
1. Tota alteració de les condicions tingudes en compte per a la concessió de l'ajuda i, en tot cas, l'obtenció concurrent de subvencions o ajudes atorgades per altres administracions o organismes públics o privats, tant nacionals com internacionals, podrà donar lloc a la modificació de la resolució de concessió.  
L'incompliment per la persona beneficiària dels requisits i les condicions que van donar lloc a l'atorgament de l'ajuda, així com la no presentació de la documentació assenyalada en la base deu d'esta orde en el termini establit a l'efecte, donarà lloc al procediment de revocació de l'ajuda concedida. En la tramitació del procediment es garantirà, en tot cas, el dret d'audiència a la persona interessada.   
  
  
Quinze. Reintegrament de les quantitats obtingudes  
1. L'import de les subvencions regulades en estes bases en cap cas no podrà ser de tal quantia que, aïlladament o en concurrència amb subvencions o ajudes d'altres administracions o organismes públics o privats, tant nacionals com internacionals, supere el cost de l'activitat a desenrotllar pel beneficiari.  
En este cas, quan l'ajuda principal siga l'atorgada per la Generalitat, procedirà el reintegrament de l'excés obtingut sobre el cost de l'activitat exercida.  
Igualment, serà procedent el reintegrament de les quantitats percebudes i l'exigència de l'interés de demora des del moment del pagament de la subvenció, d'acord amb el procediment instruït a este efecte, en el qual es garantirà el dret de la persona interessada a l'audiència, en els casos previstos en l'article 37 de la Llei 38/2003, de 17 de novembre, General de Subvencions.  
  
Setze. Acceptació de les bases  
La participació en la present convocatòria implica l'acceptació de les bases que la regulen.